


З  А П  И  С  Н  И  К


Од педесет и четврта редовна седница на Советот на општина Чешиново-Облешево, одржана на ден 17.07.2025 година , во просториите на општината – Сала на Совет.

Седницата започна во 09.00 часот.
Седницата се снима и се пренесува на официјален YouTube канал на општина Чешиново-Облешево. 

  Присутнии: Орце Митров – Претседател на Советот , Славе Донев, Боби Ѓоргиев, Филип Јосев, Сане Стојанов, Иван Андонов, Стојан Агелов,  Слаџана Ангелова, Саше Донев.
Отсутни:  Анита Колева.
Присутни и : Градоначалник на општина Чешиново-Облешево Далибор Ангелов, Марија Коцева –  Соработник за имот на општината, соработка со НВО и месна самоуправа – општина Чешиново-Облешево, Претставник од  - ООУ„Климент Охридски “ Облешево , Директор Ленче Јакимова -   ООУ „Страшо Пинџур’’-с.Соколарци, Ивана Минова - Богданова –  Советник за материјално и финансиско работење - општина Чешиново – Облешево, Весна Г.Малинова – Советник за образование општина Чешиново-Облешево,  Моника Накова – директор ЈОУДГ „Ѕвездички“ Чешиново .  


Записникот го води Стефанија Димитриев – Соработник за обуки и персонална евиденција. 
	Се стави на разгледување Записникот од педесет и трета редовна седница.       

Забелешки на  Записникот од 53-Седница на совет

                                / 

Се преминува на гласање.

	Од присутни 10 членови на седницата на Советот со 9 гласа за, ( 1 ) – ( Отварам цитат ) ,, Јас сум излезен ’’ ( Затворам цитат ) – Сане Стојанов. Се усвојува Записникот од претходната седница. 






Дневен ред


1. Годишен план за вработување за 2026 година ЈОУДГ „Ѕвездички“ Чешиново  
2. Барање за финансиска помош од ЈОУДГ „Ѕвездички“ Чешиново  
3. Годишен Извештај за работата на ООУ  „Страшо Пинџур“ Соколарци за учебната 2024/2025 година
4. Годишна Програма за работа на  ООУ  „Страшо Пинџур“ Соколарци за учебната 2025/2026 година
5. Барање согласност за формирање паралелки за  ООУ  „Страшо Пинџур“ Соколарци за учебната 2025/2026 година
6. Барање за именување на нов претставник за член на Училишниот одбор на ООУ  „Страшо Пинџур“ Соколарци 
7. Годишен Извештај за работата на ООУ  „Климент Охридски“ Облешево за учебната 2024/2025 година
8. Годишна Програма за работа на  ООУ  „Климент Охридски“ Облешево  за учебната 2025/2026 година
9. Барање согласност за формирање паралелки за  ООУ  „Климент Охридски“ Облешево  за учебната 2025/2026 година
10.  Годишен План за вработување на општина Чешиново-Облешево за 2026 година
11. Ребаланс на Буџетот на општина Чешиново – Облешево за 2025 година ( Прв ребаланс) 
12.  Предлози , прашања и барања 




На прашањето на претседателот на Советот, дали некој од советниците има дополнување на Дневниот ред, се јави Сане Стојанов : Дали може да се оддели точка десет (Годишен План за вработување на општина Чешиново-Облешево за 2026 година ) . Едната точка да биде распределување на вработените во институцијата на исто ниво, а другата точка да биде одделно за дваесетте нови вработувања. Таа точка да се раздели на два дела.
Претседател: Марија може ли тоа да се направи?
Марија Коцева : Не. 
Градоначалник:  Има унифициран Формулар кој е диктиран сега по ново од Министерството за администрација. Тој формулар е на ниво на држава. Тоа е целина. Согласно Законот треба да биде донесен заклучно со јулска завршна Седница , за истата да биде дадена на разгледување во 2026 година. Не можеме поинаку да постапуваме, законскиот рок е сега, што се однесува до движењата и нови вработувања – 2023 год., 2024 год., и 2025 год., се истите, компаративно се истите работни места. До сега не се реалзирани од причина што, иако неколку пати се распишуваше Оглас, нема заинтересираност , и тој што е квалификуван кадар не е заинтересиран да биде анагжиран или вработен во јавниот сектор. Истиот е даден од делот на градежништвото, и сега имавме активен оглас но немаше никој пријавено. И од таа причина мораме да се придружуваме согласно нормативот , законски. Бидејќи ние сме единица на локална самоуправа и мораме да ги почитуваме тие нормативи, што ни се препишани согласно законот. 
Слаџана Ангелова: Мислам дека на некоја седница имавме точка за распределување на вработените. 
Градоначалник: Ова е Годишен план, а по тој следува распишување, секако дека наредниот совет ќе се разгледуваат истите потреби, за секое неопходно движење . Во буџетот треба да се планираат средствата, на следниот совет ќе има разгледување на движењето на сите вработени и во делот на извршувањето на самата општина.
Сане Стојанов: Точка десет да гласи – Или дополнување на тоа или планирани движења на вработени во институцијата во следната година. Апелирам до претставникот на Советот да се расчленат ( Годишен план за вработување на општина Чешиново-Облешево и Планирани движења на вработените за следна точка ) .
Градоначалник: Јас не сум креатор на нашите Законски нормативи во нашето општество, јас можам само да ги почитувам, тоа е моја нормативна правна обврска. Вашите предлози се во ред, јас се согласувам, може да ги иницирате како амадманска измена за следна формуалција на самиот Формулар , до Министерството ако биде прифатено, во ред. Ако погледнете  и градинките и училиштата се оди по истиот Унифициран Формулар.
Весна Г.Малинова : Согасно законот до 31 август треба да биде донесен Годишниот план, бидејќи очекуваме дека ќе се распишат изборите и затоа е порано дадено за седница. Годишниот план е изготвен согласно прилозите што се дадени од Министерство за јавна администрација . Формуларот не може да се расчлени тоа е дадено од Минстерството за јавна администрација и е излезен во Службен весник .
Сане Стојанов: Унифицираноста на теркот за нови вработувања и постоечките во ред е тоа но не е во ред точката да биде заедно. Доколку не се расчлени јас нема да бидам за оваа точка.
Весна Г.Малинова : Годишниот план за вработување потребно е  да се донесе на Совет, потоа се праќа за  одобрување на позитивно мислење до Министерството за јавна администрација . По теркот така треба да биде доставено, во делот на забелешки ако има нешто.
Градоначалник: Јас нема да дозволам, да биде пратено доколку не е законски и издржано, седницата е јавна и се снима, советник мојата одговорност не е ни малку помала од вашата. 
	
Се премина на гласање на Дневниот ред :

Од присутни (10) членови на седницата на Советот со (9) гласа за , (1) глас воздржан се усвои дневниот ред од педесет и четвртата редовна седница на Советот на Чешиново-Облешево 



Се премина на Дневниот ред.


Точка 1 (Годишен план за вработување за 2026 година во  ЈОУДГ „Ѕвездички“ Чешиново   ) 

Директор Моника Накова  - ЈОУДГ „Ѕвездички“ Чешиново: На кратко ја образложи точката, Годишниот план е истиот, во годишниот план се венусва техничкиот број и бројот на администрацијата .
Сане Стојанов: Забележав бројот на вработени е зголемен , дали е зголемен и бројот на децата.
Моника Накова: За разлика од претходната година да. 

	Се премина на гласање: 

Од присутни 10 ( десет )  членови на Советот во просторијата за време на гласањето со (8) гласа за и (2) гласа воздржани се  донесе Одлука за Годишен план за вработување за 2026 година во  ЈОУДГ „Ѕвездички“ Чешиново


Точка 2 (Барање за финансиска помош од ЈОУДГ „Ѕвездички“ Чешиново)

	Моника Накова: Барам финансиска помош, поради моменталната состојба. Имам проблем околу исплатата со Агенцијата. Блок дотацијата ни ги покрива само комуналните услуги и сл, каде е храната , тековните трошоци, имавме инспекција , и околу вратата на градинката за влез и излез  и пр во с.Спанечево хидрант со пластична цевка, вчера имав мајстор да копа, купував цевки нова инсталација, наидовме на поголеми трошоци што јас ги немам предвидено.  Имам Известување, рок доколку во тој временски период не исплатам дел од фактурите ќе бидам блокирана. До сега не сум барала финансиска помош , ова е прв пат. Овој проблем се одолговлечуваше подлог период бидејќи ме толерираа но добив известување дека повеќе не можат. Се надевам вие како основач ќе ми помогнете, станува збор за дечиња, имаме упис на нови деца од септември. 
Градоначалник: Се сложувам со директорката на градинката. Вчера беше последното читање на државниот буџет, и од нашата општина имаме побарано да можеме да имаме некој финансиски инпут во делот на детската заштита . Методологијата на пресметката на самите блок дотации ќе претрпат промени, очекувајте и вие како осветници за многу кратко можеби петт дена ќе имаме вонредна седница околу ситуацијата со самата детска градинка. Кај нас не е   било во пракса од кога фукнционира самиот згрижувачки центар  не е било пракса како што е во другите општини, во креацијата на буџетот да се одвои средства и за таа намена, станува збор за најранливата категорија за дечиња. Јас не сум го кажал ова,  но можеби ова веќе го знаете , ние веќе пред два месеци сме деблокирани. Не значи дека сите средства ќе бидат искористени, истото беше и за комуналното возило. Не треба да дозволиме да има кратење на групи, дечињата да бидат дома, родителите да ги изложиме во неповолна ситуација. Јас веќе го предвидов во креацијата на Ребалансот. 
Сане Стојанов : Апелирам до директорот на градинката, да штеди да се подобрат меѓучовечките односи, и имам неколку две/три дојави дека службеното возило што го користи градинката се користи  за приватни потреби  не е проверено тоа. И предлагам да се консултирате со други општини дали општината дава блок-дотација и висока сума на градинката .
Моника Накова : Јас тоа лично ќе го проверам за возилото. 
Градоначалник: Јас во моето претходно  излагање кажав дека е проверенно и нема што да се губи време, дека другите општини не одобруваат средства за субвенционирање на детската градинка, ние како основачи ја имаме и таа должност, ние до сега не сме имале таква потреба, но ете дојде сега и до тоа. Јас подобро ќе скратам една улица од проектите што ги имаме добиено, само детето да ја добие таа заштита да биде згрижено и да се социјализира. 
Слаџана Ангелова: Во делот кога изјави директорката за инспекциски надзор за место прозор е имало врата , не разбрав како претходно е поминало. Претходно нели е имало инспекција? 
Градоначалник: По новиот Елаборат неопходно е да се направи соодветен пристап, дечињата, храната, персоналот не може да биде од исто место, според начините што ни се дадени ние треба да се устроиме. Градинката е доградба.
 Слаџана Ангелова: Значи тоа не е грешка, туку забелешка како да се оди понапред. 
Саше Донев: Прашањето е до директорката , бара финансии а бара во две конта, во ред за децата, но ова за привремените вработувања сумата е висока, тоа ќе биде плати и надоместоци за вработувањата, што ќе покриете со тие пари. Само дел да се исплати, висока е сумата.
Моника Накова: Тие деца нели треба некој да ги чува. 
Саше Донев: До сеа нели беа вработени преку Агенција.
Моника Накова: Епа ете тоа е агенцијата, не ни беше одобрена Согласност за врботување и мора да  се под Агенција. 
Градоначалник: Советник претпоставувам дека во креацијата на Ребалансот, при вршење на трансфер, секој денар треба да биде предвиден од која сметка на која да има прегледност. Ребалансот значи кратење и пренамена ние мораме да ги ставиме тамо. Точно е дека има проблем со привремените вработување, за овие четири години не е барала помош. Сега има рамка во Буџетото, не е како претходно.
Претседател: Навистина е голема сумата, што ако дадеме и на школите и комуналното, да дека е одблокирана сметката но многу работи чекат за исплата, и јас го поддржувам советникот да не се исплаќа целата сума. 
Градоналаник : Не треба да се размислува кога станува збор за дечиња, нема никој да биде крив ние ќе бидеме.
Претседател: Тоа треба да биде во планот, во програмата, директорката доаѓа пеку еден совет можеше до сега да не известеше. Може да ставеме на гласање и предлогот на Сашо а може и целата сума.
Сане Стојанов: Ние имаме ли свое мислење , дали други општини дават блок-дотација, да видам јас предлагам оваа точка да се оддложи за следна седница.
Градоначалник: Одлуките јас ги носам утре. Што беше до мене јас сум направил, во Ребалансот сум предвидел. Пр. За ѓубрарката што беше, вчера се испостави дека при потпишување на Договорот тендерстаката постапка ги покрива сите, само менаџерската постапка треба да ја покриеме. Тоа е всушност планирањето на Ребалансот.
Марија Коцева: Материјалите се доставуваат седум дена  пред Седницата, за да имате време да ги разгледате, можело е да се состанете и да ја повикате директорката да ви објасне. Секогаш на сите помагаме и на комуналното.
Орце Митров: Проблемот е во сумата што е голема и е одеднаш.
Сане Стојанов: Доколку Градоначалникот има пари нека си потпише, мојот предлог е за следна седница и ќе гласам. Пред да се донесе Одлука , веќе е прогласена. Пр. Како за Илинденските спортски игри Чешиново, напишано е дека сумата за први и втори места е зголемена а ние уште не сме гласале. Беше потставено по селата, а Одлука не бевме донеселе . 

   Се премина на гласање: 

Од присутни 10 членови на Советот во просторијата за време на гласањето едногласно се усвои точката за Барање за финансиска помош од ЈОУДГ „Ѕвездички“ Чешиново да се разгледа  на   следен совет .

Моника Накова: Се обраќам кон градоначалникот да ми дозволи секој од советниците поединечно да ми образложи зошто не се согласуваат.
Поединечно секој од присутните советници на седница се изјасниа на Барањето од директорката. 
Саше Донев : За петстотини илијади. 
Франческо Наков: Мислам дека средствата се високи, општината не може да поднесе таков терет, бидејќи од претходно имаме донесени Решенија на Совет кој се уште не се исплатени . Го поддржувам Саше за дел од сумата но за целата нема да гласам. 
Слаџана Ангелова: За дел сум за храна и пијалоци, за другиот дел сум воздржана. 
Славе Донев – ја напушти седницата. 
Претседател: Сумата е висока, не е дефенирано добро, за останатите пари не се согласувам но за храна, струја и сл за децата, се согласува.
Сане Стојанов: Да се провери ситуацијата доколку ваква Одлука е донесена во друга општина, доколку градоначалникот вели дека има средства јас ќе гласам. 
Боби Ѓоргиев :  Јас би гласал доколку градоначалникот вели дека има средства, без разлика што е висока сумата. 
Филип Јосев:  Јас сум воздржан бидејќи кажавте дека не може да се оддложи седницата. 
Иван Андонов: Воздржан за целот за , за петстотини илјади.
Стојан Анеглов: Воздржан за целото за ,за петстотини илјади. 
Марија Коцева : Советникот Сане, по завршување на седницата, нека дојде кај мене и ке му покажам ќе отвореме Службени гласници и сл. еве за најблиската општина Зрновци има и за други општини. 
Градоначалник: Имавте време седум дена порано да истражите, да прочитате, но не читате, и не оддржувате комисии  никој со сила не ве донел овде,. Се работи за дечиња. 
Претседател: За Точка 2 Сите советници се изјаснија , не се расположени за крајно гласање, точката се оддложува за друга седница . 

Весна Г. Малинова : Доклку одлучите за друга седница и сума , треба да кажете за да се предвиди во Буџетот и тоа да биде во најбрз рок.  Сега ќе се разгледува Ребалансот.

Точка 3 (Годишен Извештај за работата на ООУ  „Страшо Пинџур“ Соколарци за учебната 2024/2025 година)

Директор Ленче Јакимова -   ООУ „Страшо Пинџур’’-с.Соколарци: Годишниот Извештајот го имате, ученичката што беше на продолжителна помина  доаѓа на полагање. 
Сане Стојанов: Какви резлутати се постигнуваат по овој тамден наставник , зошто нема по останатите предмети и сл.

Боби Ѓоргиев ја напушти седницата на советот на општина Чешиново-Облешево. 

Директор Ленче Јакимова -   ООУ „Страшо Пинџур’’-с.Соколарци : Ние не сме го измислиле, тоа е според Годишниот план на наставата, од прво до петто одделение да има тамден наставник, нашето училиште требаше да има два наставника , по биологија и хемија не е предвидено, а за психолог за такви деца треба родителот да си поднесе да и се даде помош на тие деца. 

Се премина на гласање:

Од присутни 8 членови на Советот во просторијата за време на гласањето со 8  гласа за се донесе Одлука за  Годишен Извештај за работата на ООУ  „Страшо Пинџур“ Соколарци за учебната 2024/2025 година 


Точка 4 ( Годишна Програма за работа на  ООУ  „Страшо Пинџур“ Соколарци за учебната 2025/2026 година ) 

Директор Ленче Јакимова -   ООУ „Страшо Пинџур’’-с.Соколарци: Годишната Програма за 2025/2026 година  планираме да ја започнеме со еден ученик повеќе 188 според запишаните правачиња, бројот на наставници е ист, ново е тоа што германскиот јазик го воведуваме во шестто одделение пак за таа сметка францускиот се намалува. И ова година ќе имаме десет нови вработувања , тие се постоечки или нема доволно кадар или услови за трансформација, доколку физичко не добиеме танден наставник и тоа работно место ќе ни се укине. 
Загревањето во училиштето ќе биде исто само во Уларци е на дрва . 
 
Се премина на гласање : 

Од присутни 8 членови на Советот во просторијата за време на гласањето со 8  гласа за се донесе Одлука за Годишна Програма за работа на  ООУ  „Страшо Пинџур“ Соколарци за учебната 2025/2026 година

Точка 5 ( Барање согласност за формирање паралелки за  ООУ  „Страшо Пинџур“ Соколарци за учебната 2025/2026 година) 

Директор Ленче Јакимова -   ООУ „Страшо Пинџур’’с.Соколарци : Исто како и минатата година имаме 21 паралелка планирано, комбинацијата е направена согласно закон , само во с.Соколарци ни е надминато со закон е 10 ученика ние имаме 11 ученика не е изводливо за еден ученик да се бара наставник. Другото е се согласно закон.

Се премина на гласање:

Од присутни 8 членови на Советот во просторијата за време на гласањето со 8  гласа за се донесе Одлука за Барање согласност за формирање паралелки за  ООУ  „Страшо Пинџур“ Соколарци за учебната 2025/2026 година

Точка 6 ( Барање за именување на нов претставник за член на Училишниот одбор на ООУ  „Страшо Пинџур“ Соколарци ) 
		
Директор Ленче Јакимова -   ООУ „Страшо Пинџур’’с.Соколарци Од ваша страна треба да биде назначено, вие треба да преддложете ( советот ) , пожелно е да доаѓа на седници, обично ги закажуваме после настава. Гледајте наредна седница , пред избори да имаме назначено за да можеме да функционираме. 

Претседател: Точката ќе биде разгледана на друг совет, нека расмислат советниците за кое лице да се назначи.

Точка 7 ( Годишен Извештај за работата на ООУ  „Климент Охридски“ Облешево за учебната 2024/2025 година )

Претставник од „Климент Охридски“ Облешево за учебната 2024/2025 година: Директорот имаше обврски затоа е отсутен. Материјалот е тој, доколку некој има нешто да праша.
Сане Стојанов: Дали учениците од ООУ  „Климент Охридски” се многу примерни, па ги нема во овој Извештај за изречени педагошки мерки , за разлика од ООУ ,,Страшо Пинџур’’ с.Соколарци , каде што е приложено во Извештајот за изречени мерки . Позитивен фидбек , до директорката на ООУ ,, Страшо Пинџур “ што ги има вметнато во Извештајот учениците со изречени педагошки мерки , по мое видување би имало позитини страни како за учениците така и за родителите. 
Претставник од „Климент Охридски“ Облешево за учебната 2024/2025 година: Јас колку што сум запознаен , имаше еден ученик од 8 одд , кој што не посетуваше настава поради оправдани причини. Онака немавме педагошки мерки , имаше една паралелка што е нормално тоа се деца во пубертет беа опоменувани тие три ученика , дополнително директорот е запознаен со се. 

Се премина на гласање : 

Од присутни 8 членови на Советот во просторијата за време на гласањето со 8  гласа за се донесе Одлука за Годишен Извештај за работата на ООУ  „Климент Охридски“ Облешево за учебната 2024/2025 година

Точка 8 (Годишна Програма за работа на  ООУ  „Климент Охридски“ Облешево  за учебната 2025/2026 година )

Од присутни 8 членови на Советот во просторијата за време на гласањето со 8  гласа за се донесе Одлука за Годишна Програма за работа на  ООУ  „Климент Охридски“ Облешево  за учебната 2025/2026 година

Точка 09 (Барање согласност за формирање паралелки за  ООУ  „Климент Охридски“ Облешево  за учебната 2025/2026 година ) 

		Сане Стојанов: Зошто гласаме за , за Согласност за формирање на паралелки а потоа самоецетивно не се почитува Одлуката, на Советото. Знаете за што се работи , потоа самоиницијативно се трансформират паралелки.
 
Претставник од „Климент Охридски“ Облешево за учебната 2024/2025 година: Бројот на паралелките останува ист, разликата е тоа што во с.Бања една паралелка се затвара , бројот на паралелки ќе се комбинира , Чифлик ќе има најголем број на наставници и Облешево ќе биде комбинирана и бројот на правачиња за разлика од лани е зголемен, с.Теранци ќе има комбинација на паралелка и тамо има комбинирање, во Кучичино има само едно дете.

Се премина на гласање:

Од присутни 8 членови на Советот во просторијата за време на гласањето со 8  гласа за се донесе Одлука за Барање согласност за формирање паралелки за  ООУ  „Климент Охридски“ Облешево  за учебната 2025/2026 година

Точка 10 ( Годишен План за вработување на Општина Чешиново-Облешево за 2026 година  ) 

Весна Г.Малинова: Накратко ја образложи точката – Имаме работни места што се сега ослободени а сега се потполнети, не е ист Годишниот план со ланскиот, имаме едно  пензионирање, едно со мобилност и сл. 

Градоначалник: Планот за 2026 година е правен со оглед на момнталната ситуација. Како колектив не можеме да судиме по тоа, не можеме да донесуваме непродуктивни одлуки . Се работи за анагжирани лица. Ако не го донесеме ќе биде со 0 – 0 . Што и да донесете денес, тоа и ќе биде пренесено.

По долги  недолични однесувања и расправи  на поединци и кратка пауза  на педесет и четвртата седница на совет на општина Чешиново-Облешево , заедно со претседателот на Советот и присутните советници на седницата, се одлучи :
точка  2  Барање за финансиска помош од ЈОУДГ „Ѕвездички“ Чешиново  ,Toчка 10  Годишен План за вработување на општина Чешиново-Облешево за 2026 година , 

Точка 11 Ребаланс на Буџетот на општина Чешиново – Облешево за 2025 година ( Прв ребаланс ) ,  да бидат оддложени за следна седница. 


Точка 12 ( Предлози, прашања и барања ) 

1. Барање за едонкратна финансиска помош Елена Митева с.Соколарци
Се премина на гласање:

Од присутни 8 членови на Советот во просторијата за време на гласањето со 8  гласа за се донесе Одлука за Еднократна финансиска помош за Елена Митева од с.Соколарци во износ од 6.000 ( шест ) илјади денари 
Се премина на гласање 

2. Барање за еднократна финансиска помош Цане Јосифов с.Уларци
Се премина на гласање 
Од присутни 8 членови на Советот во просторијата за време на гласањето со 8  гласа за се донесе Одлука за Еднократна финансиска помош за Цане Јосифов во износ на 5.000 ( петт илјади денари ) .

3. Барање за еднократна помош  Меѓуопштинско Здружение на цивилните инвалиди во војната Штип

Од присутни 8 членови на Советот во просторијата за време на гласањето со 8  гласа за се донесе Одлука за еднократна финансиска помош за Меѓуопштинско Здружение на цивилните инвалиди во војната Штип , во износ од 3.000 ( три илјади денари ) 


Седницата завраши во 13:00 часот.

